Fyrirtækið Ísland Treasures fékk nýverið einnar milljónar króna styrk frá Sóknaráætlun Vesturlands vegna verkefnisins „ Norðurljós yfir Snæfellsjökli . “ Verkefnið snýst um hönnun og framleiðslu sparibauka með smekklegum myndum af norðurljósum yfir Snæfellsjökli . Ísland Treasures var stofnað um framleiðslu á minjagripasælgæti í mars á síðasta ári . „ Áður en við stofnuðum fyrirtækið var hvergi hægt að kaupa minjagripasælgæti á Íslandi . Ég held að það sé mikilvægt að það sé hægt . Þegar þú ferð til Parísar getur þú keypt minjagripi með myndum af Eiffel turninum og í New York er það frelsisstyttan . Það eina sem hægt var að kaupa hér voru risastórir konfektkassar frá Nóa Síríus , “ segir Pauline McCarthy á Akranesi , framkvæmdastjóri og stofnandi Island Treasures , í samtali við Skessuhorn . Pauline er nú þegar byrjuð að selja vörur undir merkjum Icelandic Northern Lights og er handgerð náttúruleg piparmintu minjagripasælgæti . Icelandic Puffin Eggs , Icelandic Lava Sparks og Icelandic Lava Pebbles . Allt er þetta minjagripasælgæti í öskjum sem skreyttar eru fallegum myndum af íslenskri náttúru og henta vel sem gjafir til vina erlendis og sem minjagripir fyrir ferðamenn . „ Ég spurði aðstandendur Duty Free í Leifsstöð hvort þeir vildu fá fallega hannaða smápakka af nammi til sölu og þeir svöruðu einfaldlega ; “ Loksins ! ” Þá höfðu þeir reynt lengi að fá framleiðendur til að gera slíkar vörur en enginn var til í það , því það þótti ekki hagkvæmt , “ segir Pauline . Sjá nánar í Skessuhorni sem kom út í dag .